CELEX: 32007R0631
Language: lv
Date: 2007-06-07 00:00:00
Title: Padomes Regula (EK) Nr. 631/2007 ( 2007. gada 7. jūnijs ), ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju

8.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 146/1
            
         
      PADOMES REGULA (EK) Nr. 631/2007
   (2007. gada 7. jūnijs),
   ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 60. un 301. pantu,
   ņemot vērā Padomes Kopējo nostāju 2007/391/KĀDP (2007. gada 7. jūnijs), ar ko groza Kopējo nostāju 2002/960/KĀDP par ierobežojošiem pasākumiem pret Somāliju (1),
   ņemot vērā Komisijas priekšlikumu,
   tā kā:
   
               (1)
            
            
               Kopējā nostāja 2002/960/KĀDP paredz ieroču, munīcijas un militārā aprīkojuma eksporta embargo Somālijai un aizliedz sniegt tehniskas konsultācijas, finanšu un cita veida palīdzību un apmācības saistībā ar militārām darbībām Somālijā. Aizliegumu sniegt tehnisku un finanšu palīdzību saistībā ar militārām darbībām īstenoja ar Regulu (EK) Nr. 147/2003 (2).
            
         
               (2)
            
            
               ANO Drošības padome 2007. gada 20. februārī pieņēma Rezolūciju Nr. 1744 (2007) (turpmāk “ANDPR 1744 (2007)”), inter alia ieviešot papildu izņēmumus no šiem ierobežojošajiem pasākumiem attiecībā uz ieroču un militārā aprīkojuma piegādi, tehnisku apmācību un tehniskas palīdzības, kā arī ar to saistīta finansējuma un finanšu palīdzības sniegšanu, kas paredzētas vienīgi Āfrikas Savienības misijas Somālijā (AMISOM) atbalstam vai tās vajadzībām, kā noteikts ANDPR 1744 (2007) 4. punktā, un attiecībā uz ieroču un militārā aprīkojuma piegādi, kā arī tehnisko konsultāciju tiešu vai netiešu sniegšanu, kas paredzētas vienīgi, lai atbalstītu drošības sektora iestāžu attīstību Somālijā, saskaņā ar Somālijas Federālajā pārejas hartā noteikto politisko procesu, kā minēts ANDPR 1744 (2007) 1., 2. un 3. punktā.
            
         
               (3)
            
            
               Ar Kopējo nostāju 2007/391/KĀDP grozīja Kopējo nostāju 2002/960/KĀDP, lai atkāpes no ierobežojošiem pasākumiem saskaņotu ar ANDPR 1744 (2007). Attiecīgi būtu jāgroza Regula (EK) Nr. 147/2003,
            
         IR PIEŅĒMUSI ŠO REGULU.
   1. pants
   Ar šo Regulu (EK) Nr. 147/2003 groza šādi.
   
               1)
            
            
               Iekļauj šādu 2.a pantu:
               “2.a pants
               Atkāpjoties no 1. panta, tās dalībvalsts kompetentā iestāde, kas norādītas pielikumā uzskaitītajās tīmekļa vietnēs, kur pakalpojumu sniedzējs ir reģistrēts, ar tādiem nosacījumiem, kādus tā uzskata par atbilstīgiem, var atļaut:
               
                           a)
                        
                        
                           sniegt finansējumu, finanšu palīdzību, tehniskas konsultācijas, palīdzību vai apmācības, kas ir saistītas ar militārām darbībām, ja tā ir pārbaudījusi, ka minētais finansējums, konsultācijas, palīdzība vai apmācības ir paredzētas vienīgi AMISOM misijas atbalstam vai tās vajadzībām, kā noteikts Apvienoto Nāciju Organizācijas Drošības padomes Rezolūcijas 1744 (2007) 4. punktā;
                        
                     
                           b)
                        
                        
                           sniegt tehniskas konsultācijas, palīdzību vai apmācības, kas ir saistītas ar militārām darbībām, ja ir izpildīti šādi nosacījumi:
                           
                                       i)
                                    
                                    
                                       attiecīgā kompetentā iestāde ir pārbaudījusi, ka šādas konsultācijas, palīdzība vai apmācības ir paredzētas vienīgi, lai palīdzētu attīstīt drošības sektora iestādes saskaņā ar politisko procesu, kas noteikts Rezolūcijas 1744 (2007) 1., 2. un 3. punktā; un
                                    
                                 
                                       ii)
                                    
                                    
                                       attiecīgā dalībvalsts ir ziņojusi komitejai, kura izveidota ar Apvienoto Nāciju Organizācijas Drošības padomes Rezolūcijas 751 (1992) 11. punktu, par lēmumu, ka šādas konsultācijas, palīdzība vai apmācības ir paredzētas vienīgi, lai palīdzētu attīstīt drošības sektora iestādes saskaņā ar politisko procesu, kas noteikts Rezolūcijas 1744 (2007) 1., 2. un 3. punktā, un par tās kompetentās iestādes nodomu piešķirt atļauju, un komiteja piecās darbadienās pēc paziņojuma iesniegšanas nav iebildusi pret minēto rīcību.”.
                                    
                                 
                     
         
               2)
            
            
               Iekļauj šādu 6.a pantu:
               “6.a pants
               Komisija groza pielikumu, pamatojoties uz dalībvalstu sniegto informāciju.”.
            
         
               3)
            
            
               Iekļauj šādu 7.a pantu:
               “7.a pants
               1.   Dalībvalstis norīko šajā regulā minētās kompetentās iestādes un norāda tās pielikumā noteiktajās tīmekļa vietnēs, vai ar to starpniecību.
               2.   Dalībvalstis tūlīt pēc šīs regulas stāšanās spēkā dara Komisijai zināmas savas kompetentās iestādes un paziņo tai par jebkādām turpmākām izmaiņām.”.
            
         
               4)
            
            
               Šās regulas pielikumā sniegto tekstu pievieno kā pielikumu.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2007. gada 7. jūnijā
      
         
            Padomes vārdā —
         
            priekšsēdētājs
         
         M. GLOS
         
      
   
   
      (1)  Skat. šā Oficiālā Vēstneša 23 lpp.
   
      (2)  OV L 24, 29.1.2003., 2. lpp.
   
      PIELIKUMS
      
         
            “PIELIKUMS
            Tīmekļa vietnes informācijai par 2.a un 7.a. pantā minētajām kompetentajām iestādēm paziņojumu sniegšanai Eiropas Komisijai
            BEĻĢIJA
            http://www.diplomatie.be/eusanctions
            BULGĀRIJA
            http://www.mfa.government.bg
            ČEHIJAS REPUBLIKA
            http://www.mfcr.cz/mezinarodnisankce
            DĀNIJA
            http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
            VĀCIJA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            IGAUNIJA
            http://www.vm.ee/est/kat_622/
            GRIEĶIJA
            http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
            SPĀNIJA
            http://www.mae.es/es/MenuPpal/Asuntos/Sanciones+Internacionales
            FRANCIJA
            http://www.diplomatie.gouv.fr/autorites-sanctions/
            ĪRIJA
            http://www.dfa.ie/un_eu_restrictive_measures_ireland/competent_authorities
            ITĀLIJA
            http://www.esteri.it/UE/deroghe.html
            KIPRA
            http://www.mfa.gov.cy/sanctions
            LATVIJA
            http://www.mfa.gov.lv/en/security/4539
            LIETUVA
            http://www.urm.lt
            LUKSEMBURGA
            http://www.mae.lu/sanctions
            UNGĀRIJA
            http://www.kulugyminiszterium.hu/kum/hu/bal/nemzetkozi_szankciok.htm
            MALTA
            http://www.doi.gov.mt/EN/bodies/boards/sanctions_monitoring.asp
            NĪDERLANDE
            http://www.minbuza.nl/sancties
            AUSTRIJA
            http://www.bmeia.gv.at/view.php3?f_id=12750&LNG=en&version=
            POLIJA
            http://www.msz.gov.pl
            PORTUGĀLE
            http://www.min-nestrangeiros.pt
            RUMĀNIJA
            http://www.mae.ro/index.php?unde=doc&id=32311&idlnk=1&cat=3
            SLOVĒNIJA
            http://www.mzz.gov.si/si/zunanja_politika/mednarodna_varnost/omejevalni_ukrepi/
            SLOVĀKIJA
            http://www.foreign.gov.sk
            SOMIJA
            http://formin.finland.fi/kvyhteistyo/pakotteet
            ZVIEDRIJA
            http://www.ud.se/sanktioner
            APVIENOTĀ KARALISTE
            http://www.fco.gov.uk/competentauthorities
            Adrese paziņojumu nosūtīšanai Eiropas Komisijai:
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        E-mail: relex-sanctions@ec.europa.eu
                     
                  
                        Tel. (32 2) 295 55 85, 299 11 76
                     
                  
                        Fax: (32 2) 299 08 73”